L'Estatut d'autonomia de Catalunya, en l'article 141.1 estableix que la Generalitat de Catalunya té competència exclusiva en matèria de jocs, apostes i casinos, si l'activitat s'acompleix exclusivament a Catalunya, i això inclou la creació i l'autorització de jocs i apostes i la seva regulació, i també la regulació de les empreses dedicades a la gestió, l'explotació i la pràctica d'aquestes activitats o que tenen per objecte la comercialització i la distribució dels materials relacionats amb el joc en general, incloent-hi les modalitats de joc per mitjans informàtics i telemàtics.
En el mateix sentit, l'Estatut d'autonomia de 1979 també atribueix aquesta competència a la Generalitat i, per això, s'aprova la Llei 15/1984, de 20 de març del joc que, entre d'altres aspectes, habilita el Govern de la Generalitat per aprovar el catàleg de jocs i apostes autoritzats a Catalunya i la reglamentació específica de cada un dels jocs i apostes recollits en aquest catàleg.
Actualment, el catàleg vigent és el que conté el Decret 240/2004, de 30 de març, d'aprovació del Catàleg de jocs i apostes autoritzats a Catalunya i dels criteris aplicables a la seva planificació.
A més amb el Decret 386/2000, de 5 de desembre, s'aprova el Catàleg de jocs que es poden practicar exclusivament als casinos de joc.
Fins a l'entrada en vigor de l'actual Reglament de casinos de joc, aprovat pel Decret 204/2001, de 24 de juliol, era d'aplicació l'Ordre de 9 de gener de 1979, del Ministeri de l'Interior, per la qual es va aprovar el Reglament de casinos de joc, norma estatal que, fins a aquell moment, havia estat aplicable directament a la Comunitat Autònoma de Catalunya.
La modificació del Reglament de casinos de joc que s'aprova amb aquest Decret articula jurídicament les noves realitats d'aquesta activitat del joc que es desenvolupa a Catalunya i respon a l'adequació a la realitat actual d'una norma que, en alguns aspectes, ha quedat desfasada respecte de les normes que regeixen els casinos europeus.
Per tot això, s'ha considerat necessària l'adopció d'aquest Decret, que no només modifica tota la normativa aplicable en matèria de casinos de joc, sinó que, a més, introdueix novetats importants, ja que liberalitza els aspectes de la gestió interna i del funcionament d'aquests establiments de joc, que estaven sotmesos a una burocràcia exagerada, tot això sense minvar les garanties dels jugadors.
D'altra banda, s'ha tingut en compte el principi d'intervenció mínima a què es refereix l'article 33 de la Llei 26/2010, del 3 d'agost, de règim jurídic i procediment de les administracions públiques de Catalunya.
De forma que, sempre que sigui possible, s'ha d'optar per l'alternativa menys restrictiva i costosa per a les empreses.
Així mateix, en el text s'han introduït les previsions recollides en el Decret 106/2008, de 6 de maig, de mesures per a l'eliminació de tràmits i la simplificació de procediments per facilitar l'activitat econòmica, que, a l'article 21, preveu l'encàrrec o delegació de funcions en l'Oficina de Gestió Empresarial (OGE), per la qual cosa s'ha introduït una disposició addicional que preveu aquests aspectes.
Pel que fa a l'estructura, aquest Decret consta de dos articles.
D'una banda, l'article 1, que modifica diversos articles i incorpora una disposició addicional tercera en el Reglament de casinos de joc, aprovat pel Decret 204/2001, de 24 de juliol i, d'altra banda, l'article 2, que modifica el Decret 386/2000, de 5 de desembre, pel qual s'aprova el Catàleg de jocs que es poden practicar exclusivament als casinos de joc.
Les modificacions que conté l'article 1 estableixen una regulació nova sobre els aspectes de funcionament i del personal de les sales, que constitueixen el règim interior dels casinos de joc.
Aquesta regulació afecta el funcionament de les taules de joc, fitxes i naips, bestretes inicials, caixes, sistemes de pagament, recompte de plaques i fitxes, serveis complementaris, documents professionals i escoles de crupiers.
En aquest sentit, es permet una llibertat més gran d'autoorganització dels casinos de joc, i només es regulen els aspectes que s'han d'incloure en el Reglament, perquè afecten el desenvolupament correcte dels jocs que s'hi practiquen.
Així mateix, s'incorpora una disposició addicional tercera, en la qual es preveu la possibilitat de presentació de sol·licituds davant la xarxa d'oficines de gestió empresarial (OGE).
Les modificacions que incorpora l'article 2 en el Catàleg de jocs que es poden practicar exclusivament als casinos de joc, aprovat pel Decret 386/2000, de 5 de desembre consisteixen en la supressió de la disposició addicional primera i en determinades modificacions en les regles de funcionament de les diferents modalitats dels jocs inclosos en l'annex 1.
Vist el Dictamen emès pel Consell de Treball, Econòmic i Social de Catalunya així com l'Informe emès pel Consell de l'Audiovisual de Catalunya;
Per tot això, conforme amb el que preveuen els articles 26.e), 39.1 i 40 de la Llei 13/2008, de 5 de novembre, de la presidència de la Generalitat i del Govern;
A proposta del conseller d'Economia i Coneixement, d'acord amb el Dictamen de la Comissió Jurídica Assessora, i amb la deliberació prèvia del Govern,
Modificació del Reglament de casinos de joc, aprovat pel Decret 204/2001, de 24 de juliol.
U. Es modifica l'apartat 2 de l'article 4 del Reglament de casinos de joc, aprovat pel Decret 204/2001, de 24 de juliol, que queda redactat de la manera següent:
4.2 En els casinos de joc es poden portar a terme tornejos i campionats de jocs de casino.
Per poder-los celebrar, cal comunicar-ho amb deu dies d'antelació a la direcció general competent en matèria de joc i apostes".
Es modifica l'apartat 1 de l'article 20 del Reglament de casinos de joc, aprovat pel Decret 204/2001, de 24 de juliol, que queda redactat de la manera següent:
20.1 En els casinos de joc, a la sala o sales principals de joc, es permet, amb una autorització prèvia, la instal·lació de taules de joc, màquines recreatives i d'atzar, així com taules i màquines recreatives promocionals i de tornejos".
Es modifica l'apartat 1 de l'article 26 del Reglament de casinos de joc, aprovat pel Decret 204/2001, de 24 de juliol, que queda redactat de la manera següent:
26.1 Dins els límits màxims d'horari fixats per l'autorització d'obertura i funcionament, la direcció del casino ha de determinar els horaris de les diverses activitats que es realitzen a les instal·lacions del casino.
Es poden establir horaris diferents per a cada joc, ja siguin de taules, cercle o tornejos, i per als dies laborables, festius i vigílies.
Igualment, es pot fixar un horari específic per a les màquines recreatives i d'atzar, sigui quina sigui la seva ubicació a l'establiment."
Es modifiquen els apartats 4, 5 i 6 de l'article 28 del Reglament de casinos de joc, aprovat pel Decret 204/2001, de 24 de juliol, que queda redactat de la manera següent:
28.4 En tot cas, dins de les sales principals de joc del casino, a les zones destinades als tornejos de pòquer i màquines recreatives i d'atzar, ha de regir l'horari específic per a aquestes activitats i, a la zona de taules, l'horari autoritzat de taules.
En els jocs de cercle, només hi ha l'obligació de posar en servei la primera taula quan concorrin, almenys, quatre jugadors."
28.5 Els jocs acaben, obligatòriament, a l'hora fixada com a límit en cada sala de joc.
Moments abans de l'hora límit, el cap de la taula o inspector ha d'anunciar en veu alta: "les tres últimes boles", en les taules de bola, ruleta francesa i ruleta americana d'un sol zero; "les tres últimes tirades", en les taules de daus; "les últimes cinc mans", en les taules de punt i banca, pòquer i bacarà en qualsevol de les seves modalitats; i "les últimes cinc mans", en la taula de blackjack.
En les taules de trenta i quaranta, la partida s'ha d'aturar en l'última escapçada que s'efectuï en els trenta últims minuts d'horari, i en les màquines s'ha d'anunciar: "els últims cinc minuts."
28.6 Durant el desenvolupament de la sessió, i una vegada posada en funcionament una taula, el casino pot variar-ne el límit d'aposta, anunciant les tres últimes boles, jugades o mans."
Es modifica l'apartat 4 de l'article 30 del Reglament de casinos de joc, aprovat pel Decret 204/2001, de 24 de juliol, que queda redactat de la manera següent:
Les apostes en el joc de contrapartida
Això no obstant, si l'acumulació de bitllets en les caixes fos excessiva, es poden extreure les caixes i efectuar el compte dels bitllets en el departament de caixa o en la dependència destinada a fer-ho.
La quantia dels bitllets comptats així s'ha de fer constar en una acta succinta que ha de firmar el director de jocs o la persona que el substitueixi.
La còpia de l'acta s'ha d'introduir en la caixa que hagi de tornar a ser col·locada en la taula o en la que ja s'hagi col·locat per substituir-la.
En tot cas, es pot substituir aquest procediment de comptatge per un sistema informàtic autoritzat prèviament.
Aquests procediments són també aplicables per al compte parcial de les propines a què fa referència l'article 53 d'aquest Reglament, en cas que la caixa corresponent no admeti més fitxes."
Es modifiquen els apartats 1 i 2 de l'article 31 del Reglament de casinos de joc, aprovat pel Decret 204/2001, de 24 de juliol, que queden redactats de la manera següent:
Les apostes en el joc de cercle
31.1 En els jocs anomenats de cercle, com el bacarà, el bacarà a dos draps i els pòquers de cercle, la suma en banca s'ha de compondre exclusivament de fitxes i plaques."
31.2 Les operacions de canvi s'han d'efectuar en les dependències de caixa de les sales de joc.
En les taules de joc, els jugadors només poden canviar a través d'un empleat del casino, diferent del crupier i que només ha de fer aquesta tasca.
Aquest empleat ha d'extreure les fitxes o plaques canviades d'una caixa especial, que ha de contenir una suma fixada pel director de jocs."
Es modifiquen els apartats 1, 2, 3 i 4 de l'article 33 del Reglament de casinos de joc, aprovat pel Decret 204/2001, de 24 de juliol, que queden redactats de la manera següent:
33.1 Les baralles o jocs complets de naips per a ús del casino es poden adquirir per unitats, o bé, en grups de sis, denominats "mitja dotzena".
Cada unitat o cada "mitja dotzena" ha de portar un número d'ordre assignat pel fabricant de naips, que s'ha d'anotar en rebre-les en un llibre de registre especial visat per la direcció general competent en matèria de joc i apostes."
33.2 Els casinos de joc poden adquirir unitats o "mitges dotzenes" de naips autoritzats.
Aquests naips només es poden facilitar als casinos autoritzats legalment, i poden portar el logotip del casino en el revers."
33.3 A cada casino, dins de les sales de joc, hi ha un armari en un lloc visible amb la inscripció "dipòsit de naips", on s'han de guardar les baralles noves o usades, juntament amb el llibre de registre a què fa referència l'apartat 1 d'aquest article.
Fora de la sala de joc, hi pot haver un magatzem de seguretat per dipositar les reserves de naips dins les caixes tancades i precintades enviades pel fabricant.
L'armari ha d'estar permanentment tancat amb clau.
Aquesta clau l'ha de tenir el director de jocs o la persona que el substitueixi, i només es pot obrir l'armari per extreure'n les baralles o per dipositar-hi les noves o usades, sempre en presència del director i de l'empleat que s'hagi de fer càrrec dels naips.
També es pot obrir per fer la inspecció del contingut."
33.4 El casino només ha d'emprar en els jocs naips que es trobin en estat perfecte.
Quan es retiren de l'ús, els naips es poden fer servir com a obsequis o articles de marxandatge, abans però, s'han d'haver inutilitzat."
Es modifica l'apartat 2 de l'article 35 del Reglament de casinos de joc, aprovat pel Decret 204/2001, de 24 de juliol, que queda redactat de la manera següent:
35.2 El pagament en metàl·lic es pot substituir per una transferència bancària o pel lliurament d'un xec contra el compte del casino.
En aquest cas, s'ha de lliurar un rebut que ha de signar per duplicat el perceptor i un caixer o persona que el substitueixi, i cada part n'ha de conservar un exemplar.
El pagament mitjançant xec és procedent amb la conformitat prèvia expressa del casino.
Es modifica l'apartat 1 i se suprimeix l'apartat 2 de l'article 36 del Reglament de casinos de joc, aprovat pel Decret 204/2001, de 24 de juliol, que queda redactat de la manera següent:
36.1 Les taules dedicades a jocs de contrapartida reben de la caixa central del casino, en el moment de començar la partida, una bestreta en fitxes i plaques per respondre dels guanys dels jugadors.
La caixa central del casino ha de reposar aquesta bestreta tantes vegades com calgui durant la partida, sense que la quantia de les bestretes noves hagi de coincidir amb la quantia de la bestreta inicial."
Se suprimeix l'article 37 del Reglament de casinos de joc, aprovat pel Decret 204/2001, de 24 de juliol.
Es modifiquen els apartats 1, 2 i 3 de l'article 38 del Reglament de casinos de joc, aprovat pel Decret 204/2001, de 24 de juliol, que queden redactats de la manera següent:
38.1 Les fitxes i plaques constitutives de la bestreta es poden quedar a la taula en una caixa destinada especialment a aquesta finalitat, dotada de les mesures de seguretat necessàries; o es poden traslladar a la taula en una caixa especialment destinada a aquesta finalitat, que no pot contenir major quantitat de fitxes i plaques que les que corresponen a la bestreta.
En aquest últim cas, el contingut s'ha de lliurar al cap de taula.
38.2 Les fitxes i les plaques s'han de col·locar al damunt de la taula i el crupier les ha de comptar.
El crupier ha de dir en veu alta la quantitat resultant i, tot seguit, s'ha d'apuntar en el llibre de registre de bestretes i resultats, que l'article 41 d'aquest Reglament preveu que hi hagi i que ha de tenir el cap de taula.
Tot això s'ha de fer en presència del director de jocs o de la persona que el substitueixi, el qual ha de firmar aquest registre.
S'ha de seguir el mateix procediment quan calgui tornar a fer bestretes durant la partida.
38.3 En acabar la jornada s'han de comptar les existències de fitxes i plaques de la taula i els bitllets que s'hi ha canviat, bé sigui en la mateixa taula o en la caixa o dependència habilitada especialment a l'efecte del seu recompte, i s'han d'anotar les quantitats resultants en el llibre de registre de bestretes i resultats.
El compte s'ha de fer en presència, en tots els casos, almenys d'un empleat de joc i del director de jocs o persona que el substitueixi, els quals han de certificar sota la seva responsabilitat l'exactitud de l'anotació efectuada i, a continuació, han de signar.
En qualsevol cas, en l'obertura i el tancament de les taules, la presència del director de jocs en el recompte pot ser substituïda per la d'un subdirector, per algun membre del comitè de direcció o per alguns dels empleats de la categoria màxima."
Es modifica l'apartat 3 de l'article 42 del Reglament de casinos de joc, aprovat pel Decret 204/2001, de 24 de juliol, que queda redactat de la manera següent:
Llibres de registre de resultats en els jocs de cercle
42.3 En acabar la partida el crupier, en presència del director de jocs o persona que el substitueixi, ha d'obrir el pou o cagnotte, ha de comptar les fitxes i plaques que hi hagi i ha de dir en veu alta la quantitat total.
Aquesta quantitat s'ha d'anotar immediatament en el corresponent llibre de registre de resultats, en el qual el director de jocs i un empleat de la taula han de certificar, sota la seva responsabilitat, l'exactitud de l'anotació efectuada i, a continuació, han de firmar.
En les operacions a què es refereix aquest apartat, el director de jocs pot ser substituït per un subdirector o un membre del comitè de direcció."
Es modifiquen els apartats 1, 2 i 3 de l'article 45 del Reglament de casinos de joc, aprovat pel Decret 204/2001, de 24 de juliol, que queden redactats de la manera següent:
45.1 Els casinos de joc han de disposar, com a mínim, dels serveis següents:
45.2 En els casinos es poden prestar altres serveis complementaris, que poden ser explotats pel seu titular o un tercer.
El titular del casino ha de comunicar, perquè en tingui coneixement, a la direcció general competent en matèria de joc i apostes, d'acord amb el que preveuen els articles 36 i 38 de la Llei 26/2010, del 3 d'agost, de règim jurídic i de procediment de les administracions públiques de Catalunya, l'inici de la prestació d'aquests serveis localitzats en el mateix immoble o conjunt arquitectònic on estigui ubicat el casino, sens perjudici del compliment dels requisits de la normativa sectorial aplicable davant dels òrgans competents de l'Administració per raó de l'activitat sol·licitada de què es tracti.
Els serveis complementaris són aquells que poden estar relacionats amb l'activitat de joc o de caràcter instrumental d'aquesta activitat.
I amb aquest efecte s'entenen com a tals, entre d'altres, els serveis bancaris, comercials, i d'oci i cultura."
Es modifica l'apartat 1 de l'article 46 del Reglament de casinos de joc, aprovat pel Decret 204/2001, de 24 de juliol, que queda redactat de la manera següent:
46.1 Només el personal acreditat degudament per la direcció general competent en matèria de joc i apostes pot prestar serveis en els casinos de joc.
Aquesta acreditació s'ha d'efectuar a través de l'expedició del document professional corresponent, del qual ha d'estar proveït tot el personal dels casinos, i que és el mateix per a totes les categories professionals."
Se suprimeix l'apartat 4 de l'article 53 del Reglament de casinos de joc, aprovat pel Decret 204/2001, de 24 de juliol.
S'afegeix un títol 5 al Reglament de casinos de joc, aprovat pel Decret 204/2001, de 24 de juliol, que queda redactat de la manera següent:
Normes generals sobre la publicitat i joc responsable
Activitats promocionals i joc responsable
56.1 Les empreses titulars de casinos de joc poden dur a terme publicitat i promoció de les sales pròpies i de les activitats de jocs i apostes que es desenvolupin en aquestes sales, i s'han de respectar, en tot cas, les normes generals sobre publicitat, sobre serveis de la societat de la informació i comerç electrònic, i sobre comunicació audiovisual que siguin d'aplicació i la realització d'aquestes activitats l'ha d'autoritzar la direcció general competent en matèria de jocs i apostes.
En l'activitat promocional s'ha de fer constar expressament que està prohibit el joc a menors d'edat, així com els efectes perjudicials que pot comportar el joc no responsable.
La realització d'activitats de publicitat o de promoció en el interior de les sales no pot alterar la dinàmica de joc corresponent que s'estigui desenvolupant en cada moment."
56.2 Les empreses titulars d'autoritzacions de casinos de joc han d'establir respecte d'aquests jocs les directrius sobre mesures, procediments i sistemes tècnics que afavoreixin la pràctica responsable que fixi el departament competent, i han de preveure aspectes com el de la comunicació i publicació de missatges d'advertiment sobre joc responsable adreçats a les persones jugadores, el de l'habilitació d'espais o funcions amb informació d'interès als destinataris i destinatàries esmentats.
Quan aquestes directrius impliquin qüestions relacionades amb el joc patològic i amb l'atenció sanitària, s'han d'elaborar amb l'assessorament del departament competent en matèria de salut."
56.3 Les empreses a què es refereix aquest article, poden aprovar codis d'autoregulació en matèria de publicitat i joc responsable en el marc de la normativa aplicable i d'acord amb els criteris que estableix aquesta normativa."
57.1 La sol·licitud d'autorització s'ha de presentar davant la direcció general competent en matèria de joc i apostes, com a mínim, trenta dies abans de la data de realització de l'activitat promocional, mitjançant un escrit que reuneixi els requisits que exigeix l'article 70 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Aquesta sol·licitud ha d'anar acompanyada dels documents següents:
a) Memòria amb el contingut de la promoció, en què cal indicar l'objecte de la promoció publicitària, l'àmbit territorial i la durada de la campanya.
b) El projecte d'activitat publicitària o promocional, que ha de consistir en una reproducció adequada, segons el suport de difusió, dels textos i la composició gràfica.
57.2 El termini màxim per dictar i notificar la resolució és de trenta dies, a comptar des de la data d'entrada de la sol·licitud en el registre del departament competent en matèria de joc i apostes.
Transcorregut aquest termini sense que s'hagi dictat i notificat la Resolució expressa, la persona interessada pot entendre estimada la seva sol·licitud.
Contra la resolució esmentada es pot interposar recurs d'alçada davant la persona titular del departament competent en la matèria."
No requereixen autorització prèvia, i estan subjectes a règim de comunicació, d'acord amb el que preveuen els articles 36 i 38 de la Llei 26/2010, del 3 d'agost, de règim jurídic i de procediment de les administracions públiques de Catalunya, les activitats promocionals següents, sempre que no es faci referència específica i directa a les activitats pròpies de joc:
a) L'esment de la ubicació del casino, així com dels seus serveis complementaris.
b) La referència del casino i de les seves instal·lacions en anuncis, reportatges turístics o relació de serveis disponibles, bé de caràcter global o relatius al municipi o zona on estigui localitzat.
c) L'ús de l'anagrama o el nom del casino amb ocasió del patrocini d'espectacles públics o d'activitats recreatives, esportives o culturals, de caràcter puntual, llevat dels específics per a menors d'edat.
d) La divulgació en revistes especialitzades de viatges o del sector del joc.
e) L'elaboració i emissió de fullets sobre el casino, els esdeveniments que hi tenen lloc i els serveis complementaris.
Aquests fullets es poden dipositar en hotels, agències de viatge, centres de transport de viatgers, locals o instal·lacions d'espectacles públics i establiments turístics en general.
f) L'emissió en mitjans de comunicació de reportatges estrictament informatius.
g) La instal·lació de rètols en la façana de l'edifici o en l'accés al recinte urbanístic on es trobi el casino o, de rètols indicatius dels accessos i ubicació del casino, així com la instal·lació de tanques o altres suports amb aquesta finalitat.
h) L'ús de la paraula "casino" com a part integrant del nom comercial de l'hotel o complex, si aquell es troba efectivament en el recinte del casino.
i) L'elaboració i venda d'objectes amb el nom comercial o anagrama del casino, llevat dels dirigits a menors d'edat.
j) L'entrega gratuïta als usuaris del casino d'objectes de poca quantia amb el nom comercial i anagrama del casino.
Es modifica la disposició addicional segona del Reglament de casinos de joc, aprovat pel Decret 204/2001, de 24 de juliol, que queda redactada de la manera següent:
Instal·lació d'escoles de crupiers i de la resta de personal dels casinos
Es poden instal·lar escoles de crupiers i de la resta de personal dels casinos en les mateixes sales de joc en moments de baixa activitat i en espais delimitats i definits, o en altres sales, la finalitat de les quals sigui la formació de personal per a la futura prestació de serveis en els casinos, després d'haver-ho comunicat a la direcció general competent en matèria de joc i apostes, d'acord amb el que preveuen els articles 36 i 38 de la Llei 26/2010, del 3 d'agost, de règim jurídic i de procediment de les administracions públiques de Catalunya."
S'afegeix la disposició addicional tercera del Reglament de casinos de joc, aprovat pel Decret 204/2001, de 24 de juliol, que queda redactada de la manera següent:
Les sol·licituds d'autoritzacions així com les comunicacions previstes en aquest Reglament es poden presentar en el registre general del departament competent en matèria de joc i d'apostes, en els registres dels serveis territorials competents en matèria de joc i apostes, davant la xarxa d'oficines de gestió empresarial i a la seu corporativa electrònica de la Generalitat de Catalunya ( http://www.gencat.cat ), sens perjudici del dret de la ciutadania a utilitzar altres mitjans previstos en la normativa general reguladora del procediment administratiu."
Modificació del Decret 386/2000, de 5 de desembre, pel qual s'aprova el Catàleg de jocs que es poden practicar exclusivament als casinos de joc.
U. Se suprimeix la disposició addicional primera del Decret 386/2000, de 5 de desembre, pel qual s'aprova el Catàleg de jocs que es poden practicar exclusivament als casinos de joc.
Es modifica l'apartat 01.III.1 i 01.IV.2 i s'afegeix un apartat V a l'apartat 01 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, que queda redactat de la manera següent:
El cap de taula s'encarrega de dirigir la partida i controlar els canvis que s'hi realitzin mentre duri, i té prohibit manipular, de cap manera, els diners, les plaques o les fitxes.
Pot haver-hi un cap de taula per cada quatre taules contigües".
Es modifica l'apartat 02.I.b) i 02.V i s'afegeix un apartat VI a l'apartat 02 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, que queda redactat de la manera següent:
b) La utilització de fitxes de joc anomenades "de color".
En el caire de la taula i de forma ben visible es col·loca un nombre de compartiments o marcadors transparents igual a la xifra màxima de colors existents.
Aquests compartiments, separats netament els uns dels altres, estan destinats a rebre una fitxa, sense valor predeterminat, sobre la qual es col·loca un marcador que indica el valor donat pel jugador a les fitxes d'aquest color.
Aquest valor pot anar des del mínim fins al màxim de l'aposta de la taula sobre el número sencer, i s'ha d'adaptar al valor individual de les fitxes existents en el casino.
Es poden utilitzar també dispositius electrònics o mecànics per assignar el valor de les fitxes".
V. Mínim i màxim de les apostes
Es modifica l'apartat 03.IV.2. i s'afegeix un apartat VI a l'apartat 03 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, que queda redactat de la manera següent:
També poden participar en el joc els jugadors a peu dret dins del límit de tres apostes totals autoritzades per casella en el número 1 d'aquest apartat, que aposten sobre la mà d'un jugador, i dintre dels límits de l'aposta màxima de cada plaça.
Tanmateix, no poden donar consells ni instruccions al jugador, i han d'acceptar les seves iniciatives.
El cap de taula és qui ha d'autoritzar aquests jugadors drets a poder participar en el joc".
Es modifica l'apartat 04 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, i s'hi afegeix un apartat VI, que queda redactat de la manera següent:
Es modifica l'apartat 05 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, i s'hi afegeix un apartat VI, que queda redactat de la manera següent:
Es modifica l'apartat 06 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, i s'hi afegeix un apartat V, que queda redactat de la manera següent:
Es modifica l'apartat 07.II.3, paràgraf tercer i s'afegeix un apartat VIII a l'apartat 07 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, que queda redactat de la manera següent:
També es pot practicar el joc de punt i banca en taula reduïda, de manera similar a la del joc del blackjack o vint-i-u (que pot permetre l'ús alternatiu i reversible per a ambdós jocs d'una mateixa taula) i per un nombre de jugadors asseguts igual o inferior a 7 (taula de mini punt i banca) i igual o inferior a 9 (taula de midi punt i banca).
En aquestes taules s'ha de substituir la cistella per rebre les cartes usades per un recipient situat a la dreta del crupier i destinat a aquest fi.
Opcionalment, el director de joc pot autoritzar la participació de fins a tres apostes a cada casella dins dels límits de l'aposta màxima per a cada plaça.
Es modifica l'apartat 08 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, i s'hi afegeix un apartat IX, que queda redactat de la manera següent:
Es modifica l'apartat 09 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, i s'hi afegeix un apartat IX, que queda redactat de la manera següent:
Es modifiquen els apartats 10.II.3, el segon paràgraf del 10.VI i el 10.VII, b); es fa un addició a l'apartat 10.IV i s'afegeix un apartat VIII a l'apartat 10 de l'annex 1 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, que queden redactats de la manera següent:
"10 Pòquer de contrapartida en la varietat de pòquer sense descart
Ha de ser de característiques similars a la taula de blackjack, amb set caselles d'apostes dividides en dos espais, un per a l'«ante» (aposta inicial) i, davant, un altre per a la segona aposta i, opcionalment, set espais ben diferenciats per jugar l'aposta de l'assegurança prevista a la lletra a) de l'apartat VII d'aquest epígraf i, si escau, espais o ranures amb comptador per jugar l'aposta del premi especial o progressiu, prevista a la lletra b) de l'apartat VII d'aquest epígraf, així com una obertura per introduir les propines."
Si alguna plaça no queda coberta, qualsevol jugador assegut pot apostar sobre la vacant una única aposta cega, en la qual no pot veure les cartes fins que acaba la partida.
Aquesta possibilitat de joc és discrecional, i la direcció de joc és qui determina si s'admet o no en cada taula."
Abans de la distribució de les cartes, els jugadors han d'efectuar les seves apostes inicials i, si escau, les apostes del premi especial o progressiu, dins dels límits mínims i màxims de la taula de joc.
Tot seguit, el crupier tanca les apostes anunciant "no hi van més apostes" i inicia la distribució de les cartes d'una en una i boca avall, a cada jugador, començant per la seva esquerra i seguint el sentit de les agulles del rellotge.
Dóna també carta a la banca i completa la distribució de les cinc cartes a cada jugador i a la banca, llevat de l'última carta per a la banca que la dóna descoberta.
Sense treure els braços de la taula i sempre amb les cartes a la vista del crupier, els jugadors miren les seves cartes i tenen l'opció de continuar el joc, si diuen "hi vaig" i de retirar-se'n, si diuen "passo".
Els que opten per "anar-hi" han de doblar l'aposta.
Els que opten per "passar" perden l'aposta inicial, que el crupier retira en aquell moment, i han de deixar les seves cartes boca avall sobre la taula de joc perquè el crupier comprovi el nombre de cartes i les reculli.
Hi ha una aposta addicional independent per als jugadors denominada "progressiu", l'objecte de la qual és aconseguir un premi especial, que depèn només de la jugada que obtingui el jugador amb les seves cinc primeres cartes, i de l'import del premi, ja sigui fix o acumulat pel progressiu en aquell moment, després de fer la deducció autoritzada a favor de l'establiment.
Per jugar al progressiu, cada jugador ha de dipositar una quantitat estipulada en l'espai o la ranura amb comptador destinada a aquesta finalitat.
Així mateix, pot existir un progressiu comú a diverses taules.
El desenvolupament d'aquesta modalitat de joc ha d'estar exposat en un lloc visible de la taula i ha d'indicar les combinacions que comporten premi i l'import.
Per poder efectuar l'aposta del progressiu és condició indispensable haver efectuat l'aposta inicial de la taula.
Les combinacions que fan possible l'obtenció del progressiu són: l'escala reial, l'escala de color i pòquer, segons la distribució de premis que estableixi la direcció del casino.
L'import de l'aposta del progressiu no pot ser superior a la meitat de l'aposta mínima de la taula."
Es modifica l'apartat 11 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, i s'hi afegeix un apartat IX, que queda redactat de la manera següent:
Es modifiquen els apartats 12.II,2, 12.VI,3,a), 12.VII,1 primer paràgraf, 12.VII,3 setè paràgraf, 12.VIII,1, 12, VIII,2,c), 12, VIII,3,e) i s'afegeixen els apartats X i XI a l'apartat 12 del Catàleg de jocs que es poden practicar exclusivament als casinos de joc que es publica com a annex 1 del Decret 386/2000, de 5 de desembre, que queden redactats de la manera següent:
"12 Pòquers de cercle: normes generals i comunes de les diferents varietats del pòquer de cercle
Pot tenir diferents formes de presentació, però en un dels seus costats hi ha un lleuger entrant destinat a acollir el crupier.
La taula té dos espais perfectament definits: la zona exterior, que utilitzen els jugadors per tenir les seves fitxes i cartes, i la zona interior, on es fan les apostes, s'exposen les cartes i es recull el pot.
a) Normes generals sobre aquests límits
Es pot jugar amb quatre límits diferents:
Límit: amb pujada d'aposta limitada.
Split límit: el màxim de l'aposta està limitat per la meitat del pot.
Pot amb límit: el màxim de l'aposta està limitat pel pot.
No límit: no existeix límit per a l'aposta màxima; el mínim no pot ser mai inferior a l'autoritzat, el qual ha d'aparèixer de manera ben visible a la taula.
A l'inici de cada partida el crupier ha de senyalar clarament amb una peça rodona (marca) qui té la mà, col·locant-la davant del jugador.
La mà anirà girant en el sentit de les agulles del rellotge cada cop que es faci un nou repartiment de cartes.
El crupier ha de comprovar que hi ha totes les cartes que componen la baralla i barrejar-les almenys tres cops, de manera que els jugadors no les vegin.
Ho ha de fer seguint aquest ordre: barrejar (tipus chemin de fer), agrupar, escartejar.
Si en el moment de tallar queda al descobert alguna carta de la pila, s'ha de tornar a escartejar".
Pagament de les combinacions guanyadores
No es permet que hi hagi persones alienes al joc mirant el desenvolupament de la partida sense autorització del cap de sector, llevat del personal del casino autoritzat degudament".
h) Si el crupier, en el repartiment de cartes, dóna una carta a un jugador que no jugarà la mà o la dóna a un lloc que és buit."
e) Si un jugador per error descobreix les seves cartes, el joc continua sent vàlid.
Si les descobreix voluntàriament, les cartes queden fora de joc.
En cas de discrepància respecte del fet que un jugador ha descobert voluntàriament o no les cartes i, en conseqüència, queden fora de joc, la decisió final l'ha de prendre el director de joc del casino".
El casino pot disposar d'un reglament intern per a les sales de pòquer, després de comunicar-ho a la direcció general competent en matèria de joc i apostes.
Les referències que es fan en el Decret 204/2001 i en el Decret 386/2000 a la Direcció General del Joc i d'Espectacles s'han d'entendre fetes a la direcció general competent en matèria de joc i apostes.